लड़ाई IPL से शुरू होकर टीम इंडिया तक पहुंची; कमेंट्री में ताने मारे गए, फील्ड पर जूते दिखाए
Virat Kohli vs Gautam Gambhir: The Complete Timeline of IPL Match Fight Controversy from the Field to the Commentary Box इंडियन प्रीमियर लीग (IPL) के 16वें सीजन के 43वें मुकाबले के बाद विराट कोहली और गौतम गंभीर के बीच भिड़ंत हो गई थी। जो अभी थमती भी नजर नहीं आ रही है।
दिल्ली में दो युवाओं की बहस या बतकही बहुत ही आम है। स्कूल, कॉलेज, प्ले-ग्राउंड, दफ्तर हर जगह यह अलग-अलग रूप में दिख जाएगा। इस IPL में दिल्ली के दो लड़कों ने जो बतकही की है उसकी गूंज थमने का नाम नहीं ले रही।
दोनों आदतन अग्रेसिव माने जाते हैं। एक का नाम विराट कोहली है और दूसरे का गौतम गंभीर। एक पिछले 10 साल से भारतीय क्रिकेट का सबसे बड़ा स्टार है। वहीं, दूसरा वह है जिसने 10 साल पहले दो-दो वर्ल्ड कप फाइनल में मैच विनिंग इनिंग्स खेली थीं। एक IPL में सबसे सफल बल्लेबाज है, तो दूसरा लीग के इतिहास का तीसरा सबसे कामयाब कप्तान।
इन दोनों ने इस बार क्या हंगामा खड़ा किया यह दोहराने की जरूरत नहीं है। अभी-अभी बीते अंतरराष्ट्रीय मजदूर दिवस यानी 1 मई को क्रिकेट के ये दो धुरंधर भिड़ गए थे। एक किरदार अफगानिस्तान के नवीन उल हक भी बने। लेकिन, अब इस कहानी की स्क्रिप्ट दोबारा देखने पर लगता है कि नवीन बस निमित्त मात्र थे। लड़ाई विराट Vs गंभीर ही थी।
इनकी तू-तू-मैं-मैं का सिलसिला 10 सालों से चला आ रहा है। यूं कहिए कि दोनों ने इसकी 10वीं एनिवर्सरी धूम-धाम से मनाई। इस स्टोरी में हम इस 10 सालों की कहानी की पूरी क्रोनोलॉजी समझेंगे। यानी कब, किसने, क्या किरदार अदा किया....कौन हीरो, कौन विलेन यह आप तय कीजिए...
शुरुआत कोहली के शट-अप कॉल देने की फोटो से करते हैं…
अब दोनों की सबसे पहली भिड़ंत को याद करते हैं
विराट कोहली-गौतम गंभीर सागा की शुरुआत 2013 IPL में हुई थी। इससे पहले दोनों खिलाड़ियों के रिश्ते काफी अच्छे माने जाते थे। गंभीर ने इंटरनेशनल क्रिकेट में एक बार अपना मैन ऑफ द मैच अवॉर्ड कोहली को दे दिया था। 2008 में अंतरराष्ट्रीय करियर का आगाज करने वाले कोहली 2013 आते-आते देश की क्रिकेट में बड़ा नाम बन चुके थे। साथ ही मैदान पर उनके क्रोध के कई एपिसोड दुनिया देख चुकी थी। 2013 के सीजन में KKR VS RCB मैच में इन दोनों की तगड़ी नोंक-झोंक हुई थी।
गंभीर KKR के कप्तान थे और विराट RCB के सबसे बड़े बल्लेबाज। धक्का-मुक्की तक की नौबत आ गई थी तब बाकी खिलाड़ियों ने इनको अलग किया था। विराट कोहली के आउट होने के बाद यह वाकया हुआ था। गंभीर ने विराट से कुछ कहा था और दोनों के बीच बहस शुरू हो गई थी।
बाद में गंभीर ने कई इंटरव्यू में यह दावा किया कि वह बहस पर्सनल नहीं थी। विराट पब्लिकली इस पर बहुत खुल कर नहीं बोले।
2016 IPL में भी दोनों के बीच कहासुनी हुई
पहले वाकये के तीन साल बाद IPL -2016 में कोलकाता ने बेंगलुरु के खिलाफ 183 रन बनाए फिर भी 9 विकेट से मैच हार गई। उस सीजन कोलकाता के कप्तान गौतम गंभीर थे और बेंगलुरु के विराट कोहली।
कोहली (51 गेंद में नाबाद 75 रन) ने उस मुकाबले में मैच जिताऊ पारी खेली और प्लयेर ऑफ द मैच चुने गए थे। मैच में जब कोहली 32 रन बनाकर खेल रहे थें उस वक्त गंभीर से उनका एक कैच भी छूट गया था। उस मैच के 19वें ओवर के दौरान गंभीर इतने निराश हो गए थे कि उन्होंने रन पूरा होने के बाद भी नॉन स्ट्राइकर की तरफ गेंद से मारी जिधर विराट कोहली खड़े थे।
उस मैच में दोनों के बीच एक बार फिर कहासुनी हुई थी।
विराट ने टेस्ट टीम से कर दी गंभीर की छुट्टी
विराट-गंभीर विवाद का दूसरा मेजर चैप्टर 2016 नवंबर में लिखा गया। तब विराट भारतीय टेस्ट टीम के कप्तान थे और गंभीर भारतीय टीम में वापस कर अपनी जगह फिर से मजबूत बनाने की कोशिश कर रहे थे।
नागपुर में खेला गया पहला टेस्ट मैच ड्रॉ रहा था। विराट ने इस मैच में सेंचुरी जमाई थी, लेकिन बतौर ओपनर गंभीर बहुत कामयाब नहीं हुए थे। उन्होंने पहली पारी में 29 रन बनाए थे और दूसरी पारी में 0 पर आउट हुए थे।
दूसरा टेस्ट मैच विशाखापट्टनम में खेला जाना था। विराट ने प्लेइंग-11 से गंभीर को बाहर कर दिया और केएल राहुल से ओपनिंग कराई। गंभीर को चार टेस्ट मैचों की सीरीज में दोबारा मौका नहीं मिला। इतना ही नहीं नागपुर में खेला गया मुकाबला गंभीर के करियर का आखिरी इंटरनेशनल मैच साबित हुआ। वे फिर कभी इंडिया की जर्सी में नहीं खेल पाए।
तब क्रिकेट फैंस के बड़े तबके ने विराट के ऊपर गंभीर के करियर को खत्म कर देने का इल्जाम लगाया।
कमेंट्री में विराट पर निशाना साधने लगे गंभीर
क्रिकेट से रिटायर होने के बाद गंभीर ने कमेंट्री में हाथ आजमाए और बेबाक कमेंटेटर और एनालिस्ट की छवि जमाई। जो काम वे पहले क्रीज पर बैट के साथ करते थे वहीं काम अब कमेंट्री बॉक्स में माइक हाथ में लेकर करने लगे।
जिस समय गंभीर कमेंट्री में आए थे तब ऐसा माहौल था कि विराट कोहली और एमएस धोनी के बारे में ऑन एयर निगेटिव कमेंट देना तो छोड़िए अपनी एलानिसिस में उन्हें कसूरवार ठहराना एक तरह क्राइम था।
दिग्गज कमेंटेटर हर्षा भोगले इनमें से किसी स्टार पर कुछ सवाल कर मुश्किलों में घिरे थे। लेकिन, गंभीर किसी दबाव में नहीं थे।
वे बतौर राजनेता भी पहचान बनाने लगे थे और हर किसी के बारे में खुल बोलने की ताकत उनमें थी। उन्होंने अपनी कमेंट्री और एनालिसिस में कई बार कोहली पर सवाल उठाए। हालांकि, कई बार तारीफ भी की। लेकिन, जिस बेबाकी से गंभीर लगातार कोहली को घेरते थे ऐसा बहुत कम एनालिस्ट या कमेंटेटर कर रहे थे। माना जाता है कि इससे दोनों के बीच तल्खी और बढ़ गई।
2023 का पहला एपिसोडः गंभीर ने दी शट-अप कॉल
कोहली-गंभीर विवाद का लेटेस्ट एपिसोड 10 अप्रैल को लाइव ऑनएयर हुआ। RCB के खिलाफ एम. चिन्नास्वामी स्टेडियम में खेले गए मुकाबले में LSG ने आखिरी बॉल पर जीत हासिल की।
आखिरी रन बनाने वाले खिलाड़ी आवेश खान जीत के बाद हेलमेट खोलकर जमीन पर जोर से पटका। यह पता नहीं कि उन्होंने एक्साइटमेंट में ऐसा किया था या गुस्से में। टीम के मेंटोर गौतम गंभीर ने अंगुली से चिन्नास्वामी में बैठे दर्शकों को शट-अप कॉल दी।
माना जा रहा है कि RCB के खेमें ने इसे इंसल्ट के तौर पर लिया।
अगले मैच में विराट ने हिसाब चुकाया
इस विवाद का ग्राउंड पर आखिरी एपिसोड LSG और RCB के बीच हुए पिछले मैच के दौरान हुआ। पूरा एपिसोड मीडिया और सोशल मीडिया पर बार-बार हम देख ही रहे हैं। विराट ने जूते साफ करने के लिए खोले या LSG को दिखाने के लिए इस पर सबका अपना-अपना नजरिया है।
नवीन ने प्लानिंग के तहत विराट का हाथ झटका या गुस्से में यह भी साफ नहीं है। बहरहाल RCB की टीम इस मैच में जीती और विराट ने पिछले मुकाबले में LSG के खेमें जो मिला था उसे सूद समेत वापस कर दिया।
तब से यह जंग सोशल मीडिया पर लड़ी जा रही है।
क्या इससे कुछ पॉजिटिव भी मिला?
इस घटना के ढेरों निगेटिव पहलू हैं लेकिन एक पॉजिटिव बात यह रही कि इसने IPL को एक नई राइवलरी दे दी है। RCB Vs LSG...इसे भले ही हम बार्सिलोना Vs रियाल मैड्रिड फुटबॉल मुकाबले की तरह अल क्लासिको न कहें, लेकिन निश्चित रूप से लिवरपूल Vs मैनचेस्टर यूनाइटेड जैसी हीटेड राइवलरी जरूर बनने जा रही है।
स्पोर्ट्स की खबरें पढ़ने के लिए यहां क्लिक करें...
IPL में आज RR Vs GT: गुजरात जीता तो प्लेऑफ की राह होगी आसान, जानें पॉसिबल प्लेइंग इलेवन 
IPL में आज राजस्थान रॉयल्स और गुजरात टाइटंस के बीच मुकाबला होगा। मैच जयपुर के सवाई मानसिंह स्टेडियम में शाम 7:30 बजे से खेला जाएगा। पूरी खबर पढ़ने के लिए यहां क्लिक करें...
गुरबाज के कैच ने पलटा मैच:ब्रूक का लगातार दूसरा डक, वरुण चक्रवर्ती ने आखिरी ओवर में 9 रन बचाए; मोमेंट्स​​​​​​​​​​​​​​
इंडियन प्रीमियर लीग (IPL) में गुरुवार को KKR और SRH के बीच मैच खेला गया। रोमांचक मुकाबले में कोलकाता नाइट राइडर्स ने सनराइजर्स हैदराबाद को 5 रन से हराया। हैदराबाद के राजीव गांधी स्टेडियम में कोलकाता ने टॉस जीतकर पहले बैटिंग की। टीम ने 20 ओवर में 9 विकेट पर 171 रन बनाए। जवाब में हैदराबाद को 8 विकेट पर 166 रन ही बनाने दिए। पूरी खबर पढ़ने के लिए यहां क्लिक करें...